**Výbor**

**Národnej rady Slovenskej republiky**

 **pre zdravotníctvo**

 **31. schôdza** výboru

 Číslo: CDR-1828/2017

**77**

**U z n e s e n i e**

**Výboru Národnej rady Slovenskej republiky**

**pre zdravotníctvo**

**z 21. novembra 2017**

k **návrhu poslancov Národnej rady Slovenskej republiky Štefana ZELNÍKA a Tibora BASTRNÁKA na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov** (tlač 712) a

 **Výbor Národnej rady Slovenskej republiky pre zdravotníctvo**

 prerokoval návrh poslancov Národnej rady Slovenskej republiky Štefana ZELNÍKA a Tibora BASTRNÁKA na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov (tlač 712);

**s ú h l a s í**

 s návrhom poslancov Národnej rady Slovenskej republiky Štefana ZELNÍKA a Tibora BASTRNÁKA na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov (tlač 712);

**B.** **o d p o r ú č a**

**Národnej rade Slovenskej republiky**

 návrh poslancov Národnej rady Slovenskej republiky Štefana ZELNÍKA a Tibora BASTRNÁKA na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov (tlač 712) schváliť s pozmeňujúcimi a doplňujúcimi návrhmi:

**K čl. I**

 V čl. I sa vypúšťa bod 1.

 V nadväznosti na vypustenie bodu 1, ktorý dopĺňal nové odseky (4 až 10 v § 100b) sa upraví úvodná veta a vnútorné odkazy a označenie odsekov v 2. bode.

Súčasne sa zrušuje číslovanie bodov.

Navrhovaná právna úprava neodôvodnene zvýhodňuje štát ako spoluzakladateľa neziskovej organizácie založenej štátom, ktorý ako prvý dostáva ponuku na prevod práv a povinností druhého spoluzakladateľa (ďalších spoluzakladateľov) a až po márnom uplynutí ustanovenej lehoty vzniká možnosť prevodu práv a povinností na tretiu osobu, len so súhlasom ostatných spoluzakladateľov, pričom prevod je možné uskutočniť len za odplatu, ktorej výška nesmie prekročiť hodnotu vkladu spoluzakladateľa pri založení neziskovej organizácie založenej štátom. Táto skutočnosť s vysokou pravdepodobnosťou zakladá nedovolený zásah do práva na ochranu vlastníckeho práva vyplývajúceho z čl. 20 Ústavy SR resp. práva na dispozíciu s vlastným majetkom, ktorý môže viesť k ústavnoprávnym komplikáciám vrátane začatia konania na Ústavnom súde SR. Už súčasná právna úprava priznáva spoluzakladateľom neziskových organizácií založených štátom konkrétne majetkové práva, napríklad právo na likvidačnom zostatku, ktorý sa medzi spoluzakladateľov delí podľa hodnoty vloženého vkladu (§ 100b ods. 7 zákona č. 578/2004 Z.z.).

**K čl. I bod 2**

V čl. I bode 2 v § 100b ods. 14 sa nad slovom „majetok“ odkaz „75c)“ nahrádza odkazom „75b)“. Súčasne sa vypúšťa poznámka pod čiarou k odkazu 75c a doterajší odkaz 75d a poznámka pod čiarou k odkazu 75d sa označujú ako odkaz 75c a poznámka pod čiarou k odkazu 75c. V nadväznosti na to sa upraví úvodná veta k poznámkam pod čiarou.

Legislatívno-technická úprava. V poznámkach pod čiarou k odkazom 75b a 75c sa odkazuje na rovnaké ustanovenie - § 31a zákona č. 213/1997 Z. z. Odkaz 75c sa preto nahrádza odkazom 75b, vypúšťa sa poznámka pod čiarou k odkazu 75c a nasledujúci odkaz a poznámka pod čiarou sa primerane prečíslujú.

**K čl. I bod 2**

V čl. I bode 2 v § 100b ods. 15 sa slová „svojej webovej stránke“ nahrádzajú slovami „svojom webovom sídle“.

Úprava terminológie návrhu zákona v súlade s terminológiou používanou v právnom poriadku Slovenskej republiky.

**K čl. II**

V čl. II sa vkladá nový bod 1, ktorý znie:

 „1. V § 11 ods. 2 sa za písmeno g) vkladá nové písmeno h), ktoré znie:

„h) meno, priezvisko a trvalý pobyt zástupcu riaditeľa neziskovej organizácie.“.

 Doterajšie písmeno h) sa označuje ako písmeno i).“.

 Nasledujúce body sa primerane prečíslujú.

**K čl. II bod 2**

V čl. II bode 2 úvodná veta znie: „V § 15 sa odsek 3 dopĺňa písmenami e) a f), ktoré znejú:“.

Legislatívno-technická úprava. Znenie úvodnej vety novelizačného bodu sa zosúlaďuje s bodom 26 prílohy č. 2 k Legislatívnym pravidlám tvorby zákonov.

**6. K čl. II**

 V čl. II sa za bod 3 vkladajú nové body 4 až 8, ktoré znejú:

 „4. § 18 vrátane nadpisu znie:

„§ 18

Orgány neziskovej organizácie

 Orgány neziskovej organizácie sú:

a) správna rada,

b) riaditeľ,

c) zástupca riaditeľa, ak je funkcia zástupcu riaditeľa zriadená,

d) dozorná rada (revízor),

e) ďalšie orgány, ak to určí štatút.“.

 5. V § 19 ods. 2 písmeno f) znie:

 „f) volí a odvoláva riaditeľa a určuje jeho plat,7), zriaďuje a zrušuje funkciu zástupcu riaditeľa, volí a odvoláva zástupcu riaditeľa a určuje jeho plat,7)“.

 6. Za § 24 sa vkladá § 24a, ktorý vrátane nadpisu znie:

„§ 24a

Zástupca riaditeľa

Správna rada môže prijať rozhodnutie o zriadení a zrušení funkcie zástupcu riaditeľa.

Zástupcu riaditeľa volí a odvoláva správna rada.

Za zástupcu riaditeľa môže byť zvolená fyzická osoba, ktorá je spôsobilá na právne úkony a je bezúhonná.

Na zvolenie a odvolanie zástupcu riaditeľa je potrebný súhlas aspoň dvojtretinovej väčšiny hlasov všetkých členov správnej rady.

Riaditeľa zastupuje v čase jeho neprítomnosti zástupca riaditeľa. Riaditeľ môže písomne poveriť aj v iných prípadoch svojho zástupcu, aby ho zastupoval v rozsahu jeho práv a povinností.

V prípade zriadenia funkcie alebo zrušenia funkcie zástupcu riaditeľa sa zároveň rozhodne aj o zmene štatútu neziskovej organizácie.“.

V § 26 ods. 1 posledná veta znie:

„Členom dozornej rady nemôže byť člen správnej rady, riaditeľ a zástupca riaditeľa.“.

§ 27 vrátane nadpisu znie:

„§ 27

Zákaz konkurencie

 Člen správnej rady, riaditeľ, zástupca riaditeľa a člen dozornej rady (revízor) nesmie

 vo vlastnom mene ani na vlastný účet uzavierať obchody, ktoré súvisia s činnosťou neziskovej organizácie,

 sprostredkúvať pre iné osoby obchody neziskovej organizácie.“.“.

Za účelom zefektívnenia fungovania neziskovej organizácie navrhuje sa ustanoviť funkcia zástupcu riaditeľa neziskovej organizácie, ktorý zastupuje riaditeľa v jeho neprítomnosti. O ustanovení funkcie zástupcu riaditeľa, o zrušení funkcie zástupcu riaditeľa, ako aj o zvolení a odvolaní zástupcu riaditeľa rozhoduje správna rada dvojtretinovou väčšinou hlasov všetkých členov správnej rady. Riaditeľ môže poveriť aj v iných prípadoch svojho zástupcu, aby ho zastupoval v rozsahu jeho práv a povinností. Meno, priezvisko a trvalý pobyt zástupcu riaditeľa neziskovej organizácie sa zapisuje do registra neziskových organizácií vedených registrovým úradom.

Súčasne sa navrhuje legislatívno-technická úprava v ustanoveniach §26 a §27 dôvodu ustanovenia funkcie zástupcu riaditeľa neziskovej organizácie.

**K čl. III**

V čl. III sa slová „............................. 2017“ nahrádzajú slovami „15. januára 2018“.

Dátum nadobudnutia účinnosti návrhu zákona sa navrhuje s ohľadom na priebeh a dĺžku legislatívneho procesu v Národnej rade Slovenskej republiky, potrebu dodržania lehoty podľa čl. 102 ods. 1 písm. o) Ústavy Slovenskej republiky a tiež lehoty pre publikáciu zákona v Zbierke zákonov Slovenskej republiky.

**p o v e r u j e**

 spoločného spravodajcu výborov Národnej rady Slovenskej republiky, aby v súlade s § 80 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov informoval o výsledku rokovania výborov Národnej rady Slovenskej republiky a aby odôvodnil návrh a stanovisko gestorského výboru k návrhu zákona uvedené v spoločnej správe výborov Národnej rady Slovenskej republiky na schôdzi Národnej rady Slovenskej republiky.

 **Štefan Z e l n í k**

 predseda výboru

**Jozef V a l o c k ý**

overovateľ výboru